Per Stig Møller (KF), 2004-02-19:
En række af de problemer, som kampen mod terrorisme stiller os over for,
er uden fortilfælde, og de stiller det internationale samfund over for nye og hidtil ukendte udfordringer.
Langt de fleste af de tilbageholdte på Guantánamobasen er blevet pågrebet i forbindelse med kamphandlinger i Afghanistan under den internationale koalitions bekæmpelse af terrorismen.
Der er under afhøringerne på Guantánamobasen fremkommet en lang række oplysninger af betydning for bekæmpelsen af terrorismen, bl.a. oplysninger, der har ført til pågribelse af medlemmer af terrornetværk og afsløring af nøje planlagte terrorhandlinger. Ifølge de amerikanske myndigheder er mindst tre store terrorangreb på denne måde blevet forhindret.
Først når disse spørgsmål er afklaret i hvert enkelt tilfælde, vil der blive taget stilling til, hvilke foranstaltninger der skal træffes vedrørende den enkelte tilbageholdte.
Jeg kan oplyse, at ca. 90 personer indtil nu er blevet frigivet fra Guantánamo eller udleveret til retsforfølgning i andre lande.
Problemstillingerne vedrørende fangerne på Guantánamobasen er genstand for en løbende dialog mellem de berørte landes regeringer og organisationer.
I den danske regerings dialog med USA har vi under hele forløbet haft en klar førsteprioritet: at nå til en afklaring af den tilbageholdte danskers sag.
Som statsministeren netop har meddelt, har vi nu indgået en aftale med USA om frigivelse af den danske statsborger fra Guantánamobasen.
Det har været en lang proces, det har været et langt sejt træk, kan vi vist roligt sige, som nu har båret frugt.
Både statsministeren og jeg har jo hele tiden sagt, at tidsubegrænset tilbageholdelse er uacceptabel.
Derfor har vi også haft en masse møder på mange niveauer i både Washington og København for at få afklaret og afsluttet sagen.
Jeg har flere gange selv drøftet sagen med Colin Powell, og her i slutfasen i denne uge har jeg drøftet den indgående med ham flere gange.
Jeg må sige, at jeg er Colin Powell taknemlig for hans effektive og konstruktive indsats og for vores samarbejde om løsningen af denne sag.
Colin Powell har hele tiden som USA's udenrigsminister været en god ven af Danmark og en uvurderlig hjælp i denne sag.
synes jeg Folketinget skal vide.
Jeg vil gerne fastslå, at dette på ingen måde er et rigtigt billede af de forhandlinger, jeg har ført med USA. Som jeg har sagt mange gange offentligt, ville fortsat tidsubegrænset tilbageholdelse have været uacceptabelt, og det har vi hele tiden gjort gældende over for USA.
Endvidere er det ikke muligt at retsforfølge den pågældende i Danmark efter dansk ret.
Denne option har derfor ikke været drøftet med amerikanerne.
Jeg har her til morgen underskrevet den aftale, som jeg har indgået med Colin Powell.
Aftalen betyder, at den danske statsborger, der har været tilbageholdt på Guantánamo, vil komme til Danmark som en fri mand, og det vil ske i den allernærmeste fremtid.
Resultatet er en følge af vores vedholdende bilaterale og diskrete diplomati, som er udøvet på alle niveauer i Udenrigstjenesten, ligesom jeg også er taknemlig for, at statsministeren og forsvarsministeren på deres møder har rejst sagen over for vore amerikanske kolleger.
Regeringen indkalder Det Udenrigspolitiske Nævn til møde allerede her i eftermiddag med henblik på at redegøre yderligere for sagen. Der er jo grænser for, hvad jeg kan sige her.
Så vil jeg godt sige, at det jo først og fremmest er glædeligt for den tilbageholdte og hans familie, at vi har fået løst denne sag.
Aftalen mellem USA og Danmark er udtryk for det gode bilaterale forhold, der er mellem vore lande. Men kampen mod terror er langtfra slut, selv om denne sag er slut.